L 330/44 Jurnalul Oficial al Uniunii Europene 135.12.2007 COMISIE DECIZIA COMISIEI din 13 septembrie 2007 privind o procedură în temeiul articolului 81 din Tratatul CE (Cazul COMP|E-2/39.143 — Opel) [notificată cu numărul C(2007) 4277] (Numai textul în limba engleză este autentic) (2007/836/CE) Prezenta decizie adoptată în temeiul articolului 9 alineatul (1) din Regulamentul (CE) nr. 1/2003 al Consiliului din 16 decembrie 2002 privind punerea în aplicare a normelor de concurență prevăzute la articolele 81 şi 82 din tratat (!) se adresează General Motors Europa (denumită în continuare „GME”) și priveşte furnizarea de informații tehnice pentru reparația autovehiculelor marca Opel și Vauxhall. Informațiile tehnice constau în date, procese şi instrucţiuni care sunt necesare pentru verificarea, repararea și înlocuirea pieselor defecte/stricate/folosite ale unui autoturism sau pentru remedierea defecțiunilor constatate la oricare dintre sistemele autovehiculului. Acestea includ șapte categorii principale: — parametri fundamentali (documentație referitoare la toate valorile de referință și punctele de reglare a valorilor măsurabile referitoare la autovehicul, precum reglarea cuplului, măsurătorile de verificare a frânelor, presiunile hidraulice și pneumatice); — diagrame şi descrieri ale etapelor operațiunilor de reparație şi întreținere (manuale de întreţinere, documente tehnice, precum planuri de lucru, descrieri ale instrumentelor folosite pentru efectuarea unei anumite reparații şși diagrame, precum schemele electrice sau hidraulice); — teste şi diagnostic (inclusiv coduri de eroare/de diagnos- ticare a defecțiunilor, programe de calculator și alte informații necesare pentru a diagnostica defecţiunile autovehiculelor) — o mare parte, dar nu toate aceste informații sunt conţinute în instrumente electronice specializate; — coduri, programe de calculator şi alte informații necesare pentru a reprograma, reseta sau reinițializa unitățile electronice de control („ECU”) amplasate într- un autovehicul. Această categorie de informații este legată de cea precedentă, în sensul că deseori aceleași instrumente electronice sunt folosite pentru diagnos- ticarea defecțiunilor și apoi pentru a face ajustările () JO L 1, 41.2003, p. 1. Regulament modificat ultima dată prin Regulamentul (CE) nr. 411/2004 (JO L 68, 6.3.2004, p. 1). necesare prin intermediul unităților ECU pentru a o remedia; — informații cu privire la piesele de schimb, inclusiv cataloage ale pieselor de schimb conținând coduri şi descrieri și metode de identificare a autovehiculului (adică date referitoare la un anumit autovehicul care oferă reparatorului posibilitatea de a identifica codurile individuale pentru piesele instalate în cursul asamblării autovehiculului şi de a identifica codurile corespunzătoare pentru piesele de schimb originale compatibile pentru autovehiculul respectiv); — informații speciale (avize de retragere de pe piaţă și notificări privind defecţiunile frecvente); — materiale de formare. În decembrie 2006, Comisia a inițiat procedurile și a adresat o evaluare preliminară întreprinderii GME, care conținea avizul său preliminar conform căruia acordurile GME cu partenerii săi care oferă servicii postvânzare ridică semne de întrebare privind conformitatea acestor acorduri cu articolul 81 alineatul (1) din Tratatul CE. În evaluarea preliminară a Comisiei, s-a arătat că este posibil ca GME să nu fi furnizat anumite categorii de informații tehnice pentru reparații timp îndelungat după încheierea perioadei de tranziție prevăzute în Regulamentul (CE) nr. 1400/2002 al Comisiei din 31 iulie 2002 privind aplicarea articolului 81 alineatul (3) din tratat categoriilor de acorduri verticale și practici concertate în sectorul auto- vehiculelor (. Mai mult, în momentul în care Comisia a deschis investigația, în evaluarea preliminară a acesteia, GME nu realizase încă un sistem eficient care să permită reparatorilor independenți accesul necondiționat la infor- mațiile tehnice necesare pentru efectuarea lucrărilor de reparații. Deşi GME a îmbunătățit accesibilitatea la infor- mațiile sale tehnice pe parcursul investigației Comisiei, informațiile accesibile reparatorilor independenți păreau încă incomplete. () JO L 203, 1.8.2002, p. 30.